වික්රමබාහු සමුගනී
නව සමසමාජ පක්ෂයේ නායක ආචාර්ය වික්රමබාහු කරුණාරත්න මහතා ඊයේ 25 වැනිදා අභාවප්රාප්ත විය කාලයක සිට රෝගී තත්ත්වයෙන් පසු වූ ඒ මහතා කොළඹ ජාතික රෝහලේ ප්රතිකාර ලබමින් සිටියදී ඊයේ අලුයම මියගිය බව පවුලේ ඥාතීහු පැවසූහ මියයන විට ඔහු 81 හැවිරිදි වියේ පසුවිය වික්රමබාහු කරුණාරත්න මහතාගේ දේහය පිළිබඳ අවසන් කටයුතු පසුව දැනුම් දෙන බව පවුලේ ඥාතීහු පවසති 1943 මාර්තු 8 වැනිදා ලුණුගල ප්රදේශයේ උපත ලබා ඇති ඒ මහතා මතුගම ආනන්ද විද්යාලයෙන් ප්රාථමික අධ්යාපනය ලබා ඇති අතර කොළඹ ආනන්ද විද්යාලයෙන් ද්විතීයික අධ්යාපනය ලබා තිබේ ඒ මහතා කේම්බි්රජ් විශ්වවිද්යාලයේ විදුලි ඉංජිනේරු විද්යාව ඉගෙනීම සඳහා පොදුරාජ්ය මණ්ඩලයීය ශිෂ්යත්වයක් ලබා ගිය අතර එහිදී ඔහු පළමු පන්තියේ සාමාර්ථයක් ලබාගත්තේය 1970 දී ඔහු ආචාර්ය උපාධියක් ලබාගත්තේය අනතුරුව වික්රමබාහු කරුණාරත්න මහතා ශ්රී ලංකාවට පැමිණ ශාස්ත්රීය ජීවිතයක් ආරම්භ කළ අතර වාමාංශික දේශපාලනයේ ප්රබල ක්රියාකාරිකයකු ද විය ඔහු පුරා වසර 40 ක් පූර්ණ කාලීනව වාමාංශික දේශපාලනය කළ අතර තමන් උගත් දෙයින් ප්රයෝජන ගතයුතු නිසාම ඉඩ ලද සෑම මොහොතකම ඔහු විවිධ පර්යේෂණවල නිරත විය වාමාංශික දේශපාලනය වෙනුවෙන් සිය ජීවිතයම කැප කළ වික්රමබාහු කරුණාරත්න අසීරුම අවස්ථාවලදී පවා නොවෙනස්ව තම ප්රතිපත්ති වෙනුවෙන් පෙනී සිටි සුවිශේෂී නායකයෙක් විය ඔහුගේ අභාවයත් සමග මෙරට වාමාංශික දේශපාලනයේ එක් කාල පරිච්ඡේදයක අවසානය සනිටුහන් වේ ප්රදීප් ප්රසන්න සමරකෝන්